อังคารคลุมโปง เดอะซีรีส์
ตอน

| ตอน | ชื่อ | กำกับโดย | วันที่ฉายครั้งแรก |  |
| --- | --- | --- | --- | --- |
| 1 | "บ้านกินคน" | หลุง ล้อจิตรอำนวย | 22 มกราคม 2564 (2021-01-22) |  |
  เรื่องราวเล่าเกี่ยวกับ แอล (เพลินพิชญา โกมลารชุน) หญิงสาวที่พึ่งเลิกกับแฟนหนุ่มอย่าง พัด (ชิษณุพงศ์ สกุลนันทิพัฒน์) แถมยังตกงานถือเป็นคนที่ดวงซวยสุดๆ วันหนึ่งแอล ได้รับการติดต่อทางข้อความจากบุคคลปริศนาจ้างให้ไปดูแลหญิงป่วยชราที่บ้านพักหลังหนึ่ง แต่เมื่อไปถึงบ้านกลับพบกลุ่มควันประหลาดระหว่างทางเข้าบ้านและนั้นก็คือจุดเริ่มต้นของเรื่องราวสุดหลอนนี้ นักแสดง: เพลินพิชญา โกมลารชุน , อุไรวรรณ ชินะกุล , ชิษณุพงศ์ สกุลนันทิพัฒน์
| 2 | "ร้านปริศนา" | กฤษดา คณิวิชาภรณ์ | 29 มกราคม 2564 (2021-01-29) |  |
  เรื่องราวเล่าย้อนไปจากปัจจุบัน 10 ปี โดยเกี่ยวกับ ต๋อง (จุฑาวุฒิ ภัทรกำพล) และเอ็กซ์ (ธราธร ภูมิรัตน์) สองเพื่อนสนิทที่ต้องไปฝึกงานที่สถานีวิทยุต่างจังหวัดและได้บังเอิญไปพบกับร้านอาหารป่าที่ขายเกี่ยวกับอาหารอีสานร้านเดียวที่ตั้งอยู่กลางความมืด อาหารที่หน้าตาแปลกๆทำให้ต๋องกลัวจนไม่กล้ากินอาหารอะไรเลย ต่างจากเอ็กซ์ที่กินอาหารแทบทุกอย่างของร้านและนั่นก็คือจุดเริ่มต้นของเรื่องราวของเรื่องนี้ นักแสดง: จุฑาวุฒิ ภัทรกำพล , ธราธร ภูมิรัตน์
| 3 | "มือที่สาม" | อาทิชา ตันธนวิกรัย | 5 กุมภาพันธ์ 2564 (2021-02-05) |  |
  เรื่องราวเล่าเกี่ยวกับคู่รักหญิงรักหญิงอย่าง เพลิน (มชณต สุวรรณมาศ) และนัตตี้ (ภัทรวดี บุญมีทรัพย์) โดยเพลินเป็นจิตรกรสาวที่ตัดสินใจย้ายมาอยู่อพาร์ทเม้นท์เดียวกับ นัตตี้เพื่อให้ความสัมพันธ์ของทั้งคู่จะกลับมาเหนียวแน่นมากขึ้นหลังจากมีปัญหาในเรื่องนอกใจมาก่อนหน้านี้แต่ระหว่างการขนย้ายของนั้น เพลินได้เจอเก้าอี้ปริศนาตัวหนึ่งที่ตั้งวางทิ้งไว้อยู่หน้าห้อง และนั้นเป็นตัวแปรสำคัญของเรื่องราวที่จะเกิดขึ้นต่อไปนี้ นักแสดง: มชณต สุวรรณมาศ, ภัทรวดี บุญมีทรัพย์
| 4 | "นางรำ" | พฤกษ์ เอมะรุจิ | 12 กุมภาพันธ์ 2564 (2021-02-12) |  |
  เรื่องราวเล่าเกี่ยวกับคู่รักคู่หนึ่งอย่าง เบส (ศดานันท์ บาเล็นซิเอก้า) สาวท้องแก่ และ ดล(อารักษ์ อมรศุภศิริ)หนุ่มสถาปนิกไฟแรง ที่ตัดสินใจซื้อบ้านมือสองเพื่อใช้สร้างครอบครัว แต่ระหว่างที่ขนของย้ายเข้ามานั้นดลได้ขับรถไปเหยียบตุ๊กตานางรำตัวหนึ่งจนคอหักและโยนทิ้งไปอย่างไม่สนใจแต่แล้วเมื่อเข้ามาในบ้านกลับเห็นตุ๊กตานางรำคอหักตัวนั้นอยู่ในบ้านอีกครั้ง นักแสดง: ศดานันท์ บาเล็นซิเอก้า, อารักษ์ อมรศุภศิริ
| 5 | "เพื่อนในจินตนาการ" | สโรช น่วมสำราญ | 19 กุมภาพันธ์ 2564 (2021-02-19) |  |
  เรื่องราวเล่าเกี่ยวกับคุณแม่เลี้ยงเดี่ยวอย่าง ปูเป้ (ศกุนตลา เทียนไพโรจน์) ที่พึ่งไปรับปั้นแป้งจากยายที่ต่างจังหวัดมาอยู่ด้วย แต่แล้วกลับพบเรื่องราวแปลกประหลาดเกี่ยวกับปั้นแป้งไม่ว่าจะเป็นการเล่นคนเดียว การพูดภาษาแปลกๆที่ไม่เคยมีใครสอน จนทำให้ปู้เป้รู้สึกว่าลูกสาวของเธอมีอะไรบางอย่างติดตามอยู่ตลอดเวลา นักแสดง: ศกุนตลา เทียนไพโรจน์
| 6 | "บ้านท้ายซอย" | ฐชัย โก.ฯ. | 26 กุมภาพันธ์ 2564 (2021-02-26) |  |
  เรื่องราวเล่าเกี่ยวกับ ชะพลู(อลิสา ขุนแขวง) พนักงานสาวร้านสะดวกซื้อที่แอบรัก ที(ตะวัน วิหครัตน์)  หนุ่มนักศึกษาที่ย้ายเข้ามาอยู่ที่บ้านท้ายซอยที่เคยเป็นสำนักทรงเก่า โดยชะพลูนั้นนั้นพยายามทำความรู้จักทีอยู่ตลอดเพราะต้องการที่จะรู้จักเขามากขึ้นแต่แล้ววันหนึ่งชะพลูก็ได้พบกับความจริงสุดหลอนเกี่ยวกับที นักแสดง: อลิสา ขุนแขวง, ตะวัน วิหครัตน์
| 7 | "ลิฟต์โรงพยาบาล" | เอกสิทธิ์ ไทยรัตน์ | 5 มีนาคม 2564 (2021-03-05) |  |
  เรื่องราวเล่าเกี่ยวกับ อู๋( พงศธร จงวิลาส) หนุ่มนักซิ่งรถที่ประสบอุบัติเหตุมอเตอร์ไซค์แหกโค้ง จนต้องมานอนเข้าเฝือกอยู่ที่โรงพยาบาล แต่ด้วยความที่อู๋นั้นเป็นคนที่ติดบุหรี่เลยต้องแอบออกมานอกห้องเพื่อหาที่สูบบุหรี่ จึงใช้ลิฟต์ของโรงพยาบาลเพื่อขึ้นไปสูบบุหรี่ที่ดาดฟ้าแต่นั้นเป็นจุดเริ่มต้นที่ทำให้อู๋ได้รับรู้ถึงความหลอนของลิฟต์ตัวนั้น นักแสดง: พงศธร จงวิลาส
| 8 | "หวีดหวิว" | หลุง ล้อจิตรอำนวย | 12 มีนาคม 2564 (2021-03-12) |  |
  เรื่องราวเล่าเกี่ยวกับ บุรินทร์ (มารุต ชื่นชมบูรณ์) ไอดอลหนุ่มสุดฮอตในโลกโซเชียลที่มาซื้อคอนโดใหม่ในราคาที่ถูกมากๆ แต่แล้วเมื่อบุรินทร์ใช้ชีวิตอยู่ไปเรื่อยๆจนมีอะไรบางอย่างผิดปกติเกิดขึ้น จนได้รู้ความจริงสุดหลอนบางอย่างเกี่ยวกับห้องๆนั้นจากป้าข้างห้อง นักแสดง: มารุต ชื่นชมบูรณ์ , คชาภา ตันเจริญ , ชวลิต ศรีมั่นคงธรรม